paragraph_text: Twilight of the Gods šesti je studijski album švedskog ekstremnog metal sastava Bathory. Album je 29. lipnja 1991. godine objavila diskografska kuća Black Mark Production. Ovo je izvorno trebao biti posljednji album sastava jer se frontmen grupe Quorthon želio posvetiti solo karijeri i započeti rad na svojem istoimenom prvom solo albumu, no rad je grupe tri godine nakon objave Twilight of the Godsa ipak nastavljen te je tako došlo do objave Bathoryjevog povratničkog albuma Requiem.